एसजेवीएन स्‍पोर्ट्स काऊंसिल, शिमला द्वारा एसजेवीएन कार्यालय परिसर, शनान, शिमला में वार्षिक आम सभा का आयोजन किया गया I इस वार्षिक सभा के मुख्‍य अतिथि श्री नन्‍द लाल शर्मा, अध्‍यक्ष एवं प्रबंध निदेशक तथा विशिष्‍ट अतिथि निदेशक (वित्‍त), श्री अमरजीत सिंह बिन्‍द्रा थे I मुख्‍य अतिथि का स्‍वागत स्‍पोर्ट्स काऊंसिल के अध्‍यक्ष, श्री सलिल शमशेरी, महाप्रबंधक(आईटीएंडएसई), एसजेवीएन लिमिटेड ने तुलसी का पौधा देकर किया I काऊंसिल की कार्यवाही का विवरण श्री संजीव शर्मा, महासचिव ने तथा वार्षिक व्‍यय का विवरण, काऊंसिल के कोषाध्‍यक्ष श्री विनोद साहू ने प्रस्‍तुत किया I इस अवसर पर स्‍पोर्ट्स काऊंसिल की स्‍मारिका का विमोचन भी अध्‍यक्ष एवं प्रबंध निदेशक तथा मंचासीन सदस्‍यों द्वारा किया गया I